Alarmcentralen. Hvilken by?
- Calgary, Alberta. - Ambulance, politi eller brandvæsen?
Åh gud. Det hele.
Fortæl mig, hvad der er sket.
Jeg er lige kommet hjem.
Jeg fandt min kone nedenunder, og der er blod overalt.
- Du godeste. - Er du hos hende nu?
Jeg ved det ikke.
Er hun vågen?
Jeg ved det ikke.
Trækker hun vejret?
Du godeste.
Trækker hun vejret?
Vent lidt.
Der er så meget blod.
Skat.
Nej, hun er kold!
Åh nej.
Jeg sender hjælp. Jeg sender nogen, som hjælper dig.
Du godeste!
26. OKTOBER 2015 MANDAG
Calgary Politi. Hvad er adressen?
Hej, det er ambulancen. Kan I komme ud til et dødsfald i hjemmet?
Ifølge opkaldet er patienten kold.
Ikke vågen, ånder ikke, blod overalt.
Hvad er navnet?
Efternavn: Antoni.
- Okay. - Fornavn: Amanda.
Calgarys politi hørte om Amandas død
via et alarmopkald fra hendes mand, Lee Antoni.
Lee og Amanda boede i Castleridge
i det nordøstlige Calgary i Canada.
237, kategori 2, ambulancen er fremme.
Der er en oprevet person på stedet.
Det er manden, som anmeldte det. Han er ude af den.
Der er også en ret stor hund i baghaven, bare så I ved det.
Modtaget, tak.
Jeg var den ledende politimand den dag, så jeg var patruljeleder.
Dermed var jeg leder for alle på patrulje.
Det viste sig, at jeg ikke var ret langt væk,
så jeg var den første på gerningsstedet.
Da jeg ankom,
stod en mand, som jeg fandt ud af hed Lee, nær verandaen.
Da jeg nærmede mig hoveddøren, kunne jeg se, at Lee rystede.
Han var synligt oprevet.
Og jeg kunne ikke få mere ud af ham end: "Hun er i kælderen."
Jeg gik hen til trappen.
Jeg kiggede ned ad trappen.
Jeg bemærkede en sparegrise, som var delvist slået i stykker.
Det hang ved.
Så begyndte jeg at gå ned ad trappen.
Nede i kælderen kom det bag på mig, at der var så meget blod på gulvet.
BEVISFOTOS
Jeg kunne se Amanda ligge på gulvet.
Jeg undersøgte hende ikke nøje,
men hun havde tilsyneladende en alvorlig læsion i hovedet.
Hun så ud til at være blevet ramt af noget,
som havde forårsaget stor skade på højre side af ansigtet
mellem øjet og hårgrænsen.
Jeg gik op ad trappen igen,
hjalp til med at sikre huset
og bad den næste betjent, som ankom,
om at blive hos manden.
Jeg vidste ikke, hvad der var sket, eller om han var indblandet.
Det var det blodigste gerningssted, jeg havde set.
Det var ærligt talt grusomt.
Goddag. Politiet efterforsker fortsat
et mistænkeligt dødsfald i byens nordøstlige del.
Ingen er anholdt, men politiet afhører manden,
som tilkaldte politiet.
Det, de har set inde i huset,
får dem til at tro, at dødsfaldet er mistænkeligt.
I starten af en efterforskning indrettes et efterforskningslokale,
et situationsrum, hvor alle oplysninger kommer ind.
Og vi har en proces, hvor vi prøver at forstå og fortolke gerningsstedet
i et forsøg på at fastslå, hvad der skete med Amanda.
Amanda Antoni var en 31-årig kvinde,
som blev fundet liggende død mandag den 26. oktober 2015.
Da ambulancen og politiet ankom,
fandt de hende i en tilstand af total dødsstivhed
på kældergulvet i hendes hjem.
Det indikerede, at hun var død om søndagen.
BEVISFOTO
Intet tydede på, at der havde fundet et røveri sted,
eller at motivet var røveri, eller at der havde været indbrud,
eller at genstande var blevet fjernet fra hjemmet.
Man fandt en væltet stol,
og vi fandt ud af, at da Lee kom hjem,
fandt han Amandas mobil på gulvet i spisestuen.
Telefonen var gået i stykker, og skærmen var revnet.
Mobilen og den væltede stol indikerede, at der havde været en kamp,
en voldelig hændelse i hjemmet.
I Amandas sag ved vi nu, at hendes død ikke var naturlig.
Vi ved også, at intet indikerer, at det er selvmord.
BEVISFOTO
Det stod klart, at der var foregået noget meget voldsomt i kælderen.
Hun og hendes tøj var indsmurt i blod.
Der var blod på væggene.
Hun havde mange blå mærker,
og det så ud til, hun var blevet slået.
Det var uden tvivl drab.
En anden vigtig ting var,
at et våben tilsyneladende var blevet efterladt af en gerningsmand.
En sparegrise af keramik på hylden ved trappen.
Den forreste del var slået af.
Der lå mange stykker af sparegrisens hoved
spredt ned ad trappen.
Stykker af keramik fra sparegrisen sad fast i Amandas pande.
Jeg mente, det var et våben, som gerningsmanden havde
påført skaderne med.
Noget andet, som generede mig,
var, at hun var delvist påklædt,
og at trusserne var trukket ned under bagdelen.
Sådan som hun lå på kældergulvet,
tydede det på, at hun havde været udsat for seksuelt overgreb
og under overgrebet var blevet dræbt.
CARSTAIRS, ALBERTA 64 KM NORD FOR CALGARY
Jeg var alene hjemme, og Lee ringede.
Han sagde bare: "Amanda er død."
Og … sådan begyndte det.
AMANDAS MOR
Jeg var lige kørt ind i indkørslen, da mor ringede.
Hun sagde: "Lee kom hjem
og fandt Amanda for foden af trappen, og hun er livløs."
Andet fik jeg ikke at vide.
Lee ringede og var helt ude af den.
AMANDAS BROR
Han sagde, at Amanda var død.
Jeg kunne ikke tro det.
Jeg sprang ind i bilen
og kørte derhen, så hurtigt jeg kunne, for jeg vidste ikke, hvad der var sket.
Da fortalte de os officielt, at der var sket noget,
og at Amanda var gået bort.
- Nu skal I se. - Ja.
Se, om der er noget mistænkeligt.
Vi har fundet en opskrift på ham.
Bedstemors strudelopskrift.
Amanda var familiens lillesøster.
Jeg er den ældste af de tre børn,
og min lillebror er halvandet år yngre end mig.
Amanda var 13 år yngre end mig.
Vi var plejeforældre,
og hun kom hjem til os, da hun var to måneder.
Hun havde de smukkeste, blå øjne.
Man faldt pladask for hende.
Hun vandt vores hjerter.
Allen og jeg brugte meget tid sammen med hende, legede med hende
og var bare storebrødre.
Hun faldt i søvn på min brystkasse, mens vi så Flintstones.
Hun var så sød og kær, og hun var en pige og ikke en dreng.
Det var noget nyt for familien.
Da hun var 14 måneder, adopterede vi hende,
og hun blev en del af familien.
Fra den dag var hun en af os.
Og det var spændende at se hendes personlighed udvikle sig.
Hun elskede at lave sjov.
Hold da op.
Det kan man da kalde hår.
Hun elskede katte og hunde.
Hun havde taget mange til sig, hvis hun havde fået lov.
Hun var meget godhjertet.
Og hun elskede folk.
Hun var omkring 20 år, da hun flyttede hjemmefra og mødte Lee.
En fælles ven præsenterede Amanda og Lee for hinanden.
Ikke længe efter fik de fælles lejlighed,
og de blev gift få år senere.
Fra denne dag vælger jeg dig som hustru.
Hun lyste op, når de var sammen.
De havde det sjovt sammen. De lavede pjat og grinede.
Da de mødtes, havde Lee en lidt vild side.
Lidt flere fester og den slags.
Hun kontaktede mig et par gange i løbet af deres forhold.
Hun var lidt frustreret.
SELVSTÆNDIG, SIMPLY SPOTLESS
Inden sin død havde Amanda startet sit eget rengøringsfirma.
Hun måtte betale mange af udgifterne, når Lee var arbejdsløs.
Amanda forsørgede Lee.
Lee var tit uden arbejde.
Han blev fyret,
og Amanda blev frustreret over, at han ikke havde et job.
Jeg kunne godt lide Lee, men sommetider var Amanda ked af det,
fordi de havde skændtes, og det gik mig på. Det gik mig meget på.
- Bare sæt dig her. - Ja.
Da jeg kom ind i afhøringslokalet,
fortalte han, at Amanda var død. Jeg spurgte, hvad der var sket.
Han sagde: "Det er for tidligt at sige, men det virker mistænkeligt."
Mit næste spørgsmål var: "Hvor er Lee?"
Ved du, hvordan det går med Lee?
Det ved jeg ikke. Jeg har intet…
Det ved jeg ikke noget om.
Hvordan mon han har det?
Jeg sagde: "Sørg for at få talt med ham,
for det tilfælde han er indblandet."
Det er jo min lillesøster. Ikke?
Hvordan var Lee og Amandas forhold?
Fornemmede I brødre noget uldent ved Lee?
Tja…
Den dag står som i en tåge.
Din søster, bliver hun kaldt Amanda?
Jeg husker ikke meget fra afhøringen.
Jeg var bekymret for Lee.
Jeg tror, han elsker hende.
- Men jeg stoler ikke helt på ham. - Okay.
Jeg siger ikke, han har gjort det, men…
Han er meget impulsiv.
- Han kan blive rasende. - Okay.
Manden er i søgelyset, når konen findes død.
Hvis du skal på toilettet eller noget,
så banker du på døren, og så henter vi dig. Okay?
Det var ham, som fandt Amanda død,
og han var en vigtig brik i opklaringen af, hvem gerningsmanden var.
- Bank på døren, hvis der er noget. - Tak.
Lige fra efterforskningens start fremstod Lee Antoni
som en chokeret, fortvivlet ægtemand.
Havde du noget med Amandas død at gøre?
Nej.
Ved den første afhøring sagde Lee, at han forlod hjemmet fredag.
Han var taget til Saskatchewan.
Han skulle besøge sin mor
og hjælpe med boet efter sin far, som var død et år tidligere.
Han vendte hjem mandag
og fandt sin kone død.
Lee fortalte, at i løbet af deres forhold
havde han og Amanda aldrig tilbragt en nat væk fra hinanden.
Han tog af sted i én weekend.
Så hvad er sandsynligheden for,
at det sker i den ene weekend, hvor han er væk?
1H7-4 AFHØRINGSLOKALE EFTERFORSKNINGSAFDELINGEN
Er du indblandet i det her, Lee?
Nej, det er jeg ikke. Det er jeg ikke.
- Jeg finder ud af det, hvis du er. - Undersøg du det bare.
Jeg var hos min mor hele weekenden.
Da vi fik at vide, hvilken rute han havde taget til Saskatchewan,
blev to efterforskere sendt ud på den samme rute
for at indhente videoer fra tankstationer, han sagde, han havde været på.
Og vi fik videoer, som bekræftede,
at Lee var i Saskatchewan, da Amanda døde.
Ved du, hvem der dræbte Amanda?
- Nej. Jeg vil vide, hvad der skete. - Det vil jeg også.
Og jeg garanterer, at vi finder ud af det. Okay?
Vi overvejede den mulighed,
at Lee havde hyret nogen til at tage Amandas liv.
Men vi fandt ingen beviser,
som indikerede, at Lee var i kontakt med en anden,
eller at der blev lavet en aftale om, at når han forlod hjemmet,
ville nogen komme og dræbe Amanda for ham.
Jamie Mauracher sender live fra Westwinds politistation.
Politiet siger, de ikke har anholdt nogen.
Hvordan går det med efterforskningen?
De har talt med Lee Antoni. De siger, han samarbejder.
De udelukker Lee som mistænkt.
Amanda var min bedre halvdel.
Jeg forelskede mig i hendes personlighed.
Når hun kom ind i et lokale, smilede alle.
Hun fik alle til at føle sig godt tilpas.
Mens de efterforskede, var jeg ikke nervøs.
De gjorde deres arbejde.
Og ægtefællen mistænkes altid først. Det forstår jeg godt.
Det var fint med mig.
Hvorfor? Fordi jeg ville vide, hvad der var sket med Amanda.
Du og Amanda bor i jeres hus.
- Min kone, ja. - Din kone.
En stor del af den indledende efterforskning
består i at kulegrave, i dette tilfælde,
Amandas færden i tiden op til hendes død.
Fredag besluttede du at tage til Saskatchewan.
Planen var, at Amanda og Lee skulle tage til Saskatchewan sammen.
Men i sidste øjeblik besluttede Amanda at blive hjemme, fordi hun var sløj.
Jeg talte med hende om formiddagen.
Hun havde ingen planer.
Hun havde det ikke godt. Hun havde migræne.
Amanda fik migræne.
Ikke hele tiden, men når hun fik det, var det slemt.
Hendes hovedpine, eller hvad hun nu fejlede,
må have været slem, når hun ikke tog med Lee.
Amanda sagde: "Du skal hjælpe din mor. Jeg bliver her.
Vi ses på mandag, når du kommer hjem."
Så jeg tog af sted om fredagen.
Det var sidste gang, jeg så hende.
FREDAG KL. 11.00 LEE KØRER TIL SASKATCHEWAN
Da jeg kom frem, talte jeg med Amanda.
Jeg spurgte, hvordan det gik.
Jeg spurgte til hendes hovedpine.
Hun sagde: "Den er stadig ret slem."
Lee og Amanda kommunikerede næsten konstant,
fra han kørte om fredagen.
Der blev sendt mange sms'er frem og tilbage.
Den sidste gang, han talte med Amanda, var omkring kl. 19 lørdag aften.
LØRDAG KL. 19.06 LEE RINGER TIL AMANDA
Hun sagde, migrænen var ved at lette.
Pludselig gøede Ruby.
Amanda bad hende tie stille. "Stille, Ruby."
Ruby hylede.
Hun gik, og jeg kunne høre en … lyd.
Pludselig røg forbindelsen.
LØRDAG KL. 19.06, LEE RINGER TIL AMANDA KL. 19.10, OPKALD AFBRYDES
Og jeg sagde: "Hallo, skat?
Amanda?"
Der var ingenting.
Jeg lagde på og ringede igen. Den gik direkte til voicemail.
Jeg ringede fra min mors fastnettelefon.
Intet svar. Direkte til voicemail.
Jeg vidste ikke, hvad jeg skulle tro.
Måske havde hun tabt telefonen.
Måske var hendes telefon død.
Måske ville hun lade den op og så ringe til mig.
Jeg ventede et stykke tid. Jeg sendte hende en sms.
Intet svar.
Søndag stod jeg op og sende hende endnu en sms.
LØRDAG KL. 19.10 OPKALD AFBRUDT
Jeg fik intet svar.
Jeg tænkte, at hun måske var optaget og ville ringe senere.
Man tror ikke det værste.
Man tror aldrig det værste,
især ikke hvis man aldrig har været ude for den slags.
Jeg tænkte: "Måske er hun hos Darrell. Måske er hun hos sin mor."
Familien står hinanden nær, så jeg troede, hun måske var hos Darrell.
Jeg havde travlt.
Vi prøvede at få styr på tingene, så mor kunne sælge nogle ting.
Jeg havde travlt.
Søndag aften tænkte jeg: "Nu går jeg i seng.
Jeg står op i morgen og kører hjem og overrasker hende."
22:40
LØRDAG KL. 7.10 OPKALD AFBRUDT
Om mandagen kørte jeg ved halv nitiden om morgenen.
Jeg stoppede kun for at tanke.
Bortset fra det kørte jeg.
Da jeg kom hjem, var hoveddøren låst.
Jeg måtte låse den op.
Jeg gik indenfor.
Hun var der ikke.
Jeg lukkede hunden ud ad bagdøren. Hun trængte til at komme ud.
Jeg tænkte: "Jeg går ovenpå. Måske sover Amanda."
Først gik jeg ind i soveværelset. Intet. Ud på badeværelset. Intet.
Jeg tænkte: "Hvor kan hun så være?"
Det eneste sted, jeg ikke havde kigget, var i kælderen.
Amanda var ikke glad for at gå i kælderen.
Jeg ved ikke hvorfor. Kælderen gav hende bare myrekryb.
Jeg gik ned ad de første fire trin … og jeg…
…fandt Amanda.
Hun lå midt i kælderen
indsmurt i blod.
Jeg kan ikke beskrive, hvordan jeg havde det.
Jeg råbte: "Amanda!"
Hun svarede ikke. Jeg begyndte at ryste.
Jeg havde nær tabt telefonen.
Jeg ringede til alarmcentralen.
- Hun spurgte: "Ved du, om hun er i live?" - Jeg svarede: "Nej."
Hun sagde: "Vil du gå ned og se efter, om hun er i live?"
Jeg ville ikke derned igen.
Jeg ville ikke…
Det var det sværeste, og jeg kunne ikke.
Jeg snakkede, jeg skreg.
Da jeg rørte hende, mærkede jeg, hun var kold.
27. OKTOBER 2015 DAGEN EFTER FUNDET AF AMANDAS LIG
Den ledende retsmediciner er i gang med obduktionen.
Jeg kan forsikre alle om, at vi afsætter tilstrækkelige ressourcer
til en grundig og fyldestgørende efterforskning
for at finde og retsforfølge gerningsmanden.
Baseret på fakta og beviser mente vi, at overfaldet på Amanda
sandsynligvis fandt sted omkring kl. 19 om lørdagen.
Det er det seneste, vi ved, hun var i live.
Der var ingen aktivitet på hendes telefon derefter.
Vi var meget bekymrede for,
at en voldsforbryder rendte rundt i det nordøstlige Calgary.
Vi satte vores lid til, at vores retstekniske enhed
kunne hjælpe med at finde en gerningsmand ved hjælp af spor på gerningsstedet.
deriblandt fingeraftryk, fodaftryk og gerningsmandens DNA.
BEVISVIDEO
Jeg var politiassistent i enheden, og jeg var også blodstænksanalytiker.
Det er et af de værste gerningssteder, jeg har set, og jeg har aldrig haft et
med så mange synlige blodstænk og blodpletter.
Her fører trappen ned.
Det her var kælderen.
Og det er stedet i kælderen, hvor Amanda befandt sig.
Man kunne se omridset i blodet, da hun var blevet flyttet.
Jeg var den ledende retstekniske efterforsker.
Jeg havde ansvaret for indsamling af spor og genstande.
Jeg undersøgte dørene for fingeraftryk,
som kunne hjælpe os med at fastslå,
hvem der var i huset sammen med Amanda.
Jeg fandt ingen fingeraftryk.
I blodet fandt vi omkring 12 aftryk.
De fleste var tilsyneladende afsat af en fod og ikke en hånd.
En forvirrende ting var to fodaftryk
med front mod trappen.
De var i området her.
Aftrykkene rørte næsten det nederste trin,
men de fortsatte ikke op ad trappen.
Ved foden af trappen lå to hjemmesko.
Amanda havde sikkert hjemmesko på, da det her fandt sted.
For mig var det mærkeligste,
at jeg ikke kunne finde skoaftryk.
De eneste aftryk, vi fandt,
stammede fra bare fødder.
Men i området her var der spor af strøg,
som gik frem og tilbage i blodet.
Jeg tænkte: "Nogen vil skjule deres skoaftryk
for ikke at blive opdaget."
Der var ikke umiddelbart afværgeskader på hendes lig.
Men Amanda havde en del blå mærker.
Ved mange voldsforbrydelser
får gerningsmændene også blødende skader.
Og når de bevæger sig omkring på gerningsstedet,
drypper der blod fra dem.
I felt 7 har vi nogle fine, mørkebrune blodpletter.
Når man finder bloddryp som de her,
tænker jeg automatisk: "Måske har gerningsmanden blødt her."
Der indsamles blod, som sendes til DNA-analyse.
ANMODER OM ANALYSE AF PRØVER
Mens vi ventede med spænding på resultatet fra laboratoriet,
måtte vi koncentrere os om at finde andre spor,
som kunne identificere en gerningsmand.
BEVISVIDEO
Der var ingen tegn på indbrud.
Hvem gerningsmanden end var,
fik han adgang til huset med en nøgle
eller gik ind gennem en ulåst bagdør.
Bagdøren piner mig hver dag.
Jeg kan ikke få bagdøren ud af hovedet,
om den var låst eller ulåst.
Jeg tog per automatik fat i dørgrebet,
åbnede døren og lukkede hunden ud.
735, kode 6…
Efterforskere stemte dørklokker i området omkring Amanda og Lees hus.
Der begås flere forbrydelser i Castleridge
end i de fleste andre områder i Calgary.
Det er ikke et godt kvarter.
Der blev hele tiden begået forbrydelser. Indbrud, skyderier.
Der var ofte voldelige episoder.
Der var altid politibiler.
Strædet her gjorde Amanda bekymret i 2015.
Både Amanda og Lee anmeldte,
at folk var gået ind i deres baghave
og havde stjålet flasker og dåser derinde.
Sommetider var havelågen åbnet. Lågen stod åben.
Sommetider kunne man se fodspor i sneen.
Via havelågen kommer man hen til Lee og Amandas bagdør.
Og det er den dør, Lee ikke er sikker på,
om han låste op, da han kom hjem.
Der var meget trafik gennem kvarteret.
Hvis de er frække nok til at gå ind i baghaven og gøre det,
hvad er de så ellers i stand til?
Det gjorde hende nervøs.
Vi måtte naturligvis overveje alle muligheder,
deriblandt en stalker.
En, som var fulgt efter hende hjem en dag
og udnyttede muligheden, da Lee ikke var hjemme,
til at slå til.
Vi fik at vide af en nabo,
at mellem kl. 18.30 og 19.00 den lørdag aften,
på omkring det tidspunkt, hvor Lee hørte hunden hyle,
og opkaldet blev afbrudt,
havde Amanda og Lees hund gøet.
En advarende gøen, som signaliserede. "Skrub af."
Man hørte den af og til, men man var ikke…
Det var ikke sådan, at man blev bekymret.
Bortset fra den aften.
Så hørte noget, der lød som et råb, fra Amandas hus.
Og vores naboer på højre side
havde set nogen løbe gennem vores have.
Det var meget ubehageligt.
Hvis Ruby gøede, var der en grund til det.
Hun var ikke den type hund.
Ruby ville have gøet, hvis nogen var gået ind i huset.
Og hvis nogen havde konfronteret Amanda,
ville Amanda have kæmpet imod.
Hun var en lille pige, men hun kunne slå fra sig.
CALGARY POLITI EFTERFORSKNINGSAFDELINGER
Nå, Linda, jeg har…
I løbet af efterforskningen talte vi med familiemedlemmer og venner.
Og vi gennemgår mobiler, elektroniske enheder,
kalendere, dagbøger, den slags.
Et spørgsmål er:
Kan Amanda have haft en affære,
som løb af sporet?
Og ventede hun muligvis besøg, mens Lee var væk?
Da han kom hjem og fandt Amanda død,
bemærkede Lee, at hun var iklædt smartere undertøj,
end det undertøj, hun gik i til hverdag.
Så det var med i vores overvejelser.
Men … den teori forkastede vi hurtigt,
for vi fandt ikke noget,
som tydede på, at der var nogen form for forhold
med en seksualpartner udenfor ægteskabet.
Lee og Amanda skændtes ligesom de fleste andre,
men jeg var ikke i tvivl om, at de altid elskede hinanden.
Amanda elskede ham lige så højt, som han elskede hende.
Hun var ikke indblandet i narkosalg, bandeaktiviteter eller den slags.
Det stod klart, at Amanda ikke havde mange fjender.
Men under afhøringen af Lee
nævnte Lee en, han mente kunne være en mistænkt.
Politiet bad os komme ind til et familiemøde.
Lee sad sammen med os,
og han så på Allen og mig og sagde:
"Jeg tror min søster er indblandet."
Min søster hadede min kone.
Hvilken grund skulle din søster have til at slå din kone ihjel?
På det tidspunkt tog min søster hårde stoffer.
Så jeg meldte min søster til børneværnet.
For jeg var bekymret for min niece.
Min søster og Lee kontaktede de sociale myndigheder
og fik barnet fjernet.
Min søster ringede hver dag, nogle dage over 20 gange om dagen.
"Hvor fanden er min datter?"
Min søster var meget gal på mig.
Og hun var gal på Amanda.
HUN HAR ALDRIG RESPEKTERET MIG
Trusler var blevet fremsat af Lees søster mod Amanda.
Og at min søster var bange, var bemærkelsesværdigt.
For ikke meget skræmte hende.
Jeg tænkte: "Fik Lees søster en fyr til at komme,
mens Lee var udenbys?"
Han søster ville have vidst, at Lee var udenbys den dag.
Lees søster blev hentet ind på politistationen
og blev afhørt af en erfaren efterforsker.
Men ingen beviser pegede på, at hun var ansvarlig
for drabet på Amanda.
Politiet har stadig ikke anholdt nogen,
efter Amanda Antoni blev fundet myrdet i sit hjem i Calgary.
Amandas familie har udsendt en meddelelse.
De trygler folk om oplysninger og skriver,
at familien har brug for at få afsluttet sagen.
På trods af stor mediebevågenhed,
kom der ingen tip fra offentligheden.
Det er efter min erfaring højst usædvanligt.
7. DECEMBER 2015
SEKS UGER EFTER AMANDAS DØD
Da vi fik obduktionsrapporten,
stod der, at hun havde cannabis i kroppen.
Men det er svært at fastslå mængden og dermed dens indvirken.
Og at hun havde cannabis i kroppen stemmer med,
at Lee fortalte os, at hun kunne have brugt cannabis mod migræne.
STUMP VOLD
Døden var forårsaget af stump vold.
Det var som resultat af den skade, at hun blødte ihjel.
Der var ingen hjerneskade.
Der var ingen brækkede knogler bortset fra en i øjenhulen.
Det overraskede mig.
Jeg troede, der ville være kraniebrud
og den slags.
Det var der intet af.
Amandas lig havde blå mærker flere steder.
Hendes albuer og knæ havde blå mærker.
Hun havde blå mærker på hofterne.
Men der var ingen grund til, at Amanda døde,
bortset fra at hun havde mistet så meget blod.
På dette stadie i efterforskningen
ventede vi spændt på resultater fra laboratoriet,
som jeg håbede ville give os en mistænkt.
Men da DNA-resultatet kom,
var der ikke en eneste prøve fra andre end Amanda.
Det gjaldt også de passive dryp.
Jeg havde forventet, det var gerningsmandens,
fordi der var tegn på kamp.
Jeg blev faktisk chokeret over,
at det hele var Amandas DNA.
De fandt ingen beviser på, at hun havde været i kontakt med en anden.
Altså var Amanda ikke blevet voldtaget.
INGEN SÆD FUNDET
Derudover
stammede finger-, hånd- og fodaftryk i kælderen
alle fra Amanda.
Der var ingen beviser på,
at nogen anden end Amanda havde været i den kælder.
Under den halvandet år lange efterforskning
var jeg i kontakt med nogle meget erfarne adfærdseksperter.
Og da de så på Amandas sag
og manglen på beviser i hjemmet,
foreslog de faktisk, at Amandas død
ikke skyldtes en anden person.
At hendes død kunne være et uheld.
Jeg gennemgik alt materialet igen.
Der var ingen aftryk på sparegrisen.
Støvet på sparegrisen var uforstyrret.
Tilsyneladende havde ingen haft fat i den.
Intet tyder på, at den nogensinde forlod hylden.
Kunne hun have ramt den ved et fald ned ad trappen?
Er det muligt?
Vi hyrede en biomekanisk ingeniør til at se på sagen.
Vedkommende fandt ud af,
at selv om det sjældent sker for en kvinde på fru Antonis alder,
var den type skader, Amanda havde,
magen til dem, som var beskrevet ved hændelige fald ned at en trappe.
Så vi måtte undersøge den mulighed, at det blot var et tragisk uheld.
Og hvis det var et uheld, hvordan det så skete.
På baggrund af det indsamlede bevismateriale mener jeg,
at denne åbning er årsagen til det, som overgik Amanda.
Er det muligt, at Amanda faldt over hunden og faldt ned ad trappen?
Det er muligt.
Vi ved fra undersøgelser af åbningen,
at der skete en kollision,
da Amanda bevægede sig igennem her og ramte sparegrisen,
som blev skubbet ind mod væggen.
Det ved vi, fordi der bag sparegrisen er
en lille fordybning i gipsvæggen.
Men ingen vil kunne sige med 100 % sikkerhed,
om hun faldt ned ad trappen,
eller om nogen skubbede hende ned at trappen.
Imod teorien om et uheld taler, at hvis hun faldt,
hvorfor er snavsetøjskurven ovenfor trappen så ikke væltet?
Eller hvorfor blev sparegrisen ikke væltet ned fra hylden, da hun faldt?
Eller hvorfor lå mobilen et par meter væk,
langt væk fra, hvor hun faldt ned ad trappen?
Det er muligt, at hun blev skubbet ind i sparegrisen
af vores gerningsmand.
Jeg tror ikke, at Amandas død var et uheld.
Der er noget, som ikke stemmer.
Jeg kan bare mærke, at der er noget, som ikke stemmer.
Hvis jeg ikke havde set det syn, ville de have sagt, at hun faldt,
og jeg ville have troet dem.
Men fordi jeg fandt Amanda i kælderen og så det syn,
gav det ingen mening.
BEVISVIDEO
Da jeg hørte, de mente, det kunne have været et uheld,
var min første reaktion: "Nej. Hun blev tævet.
Hun havde alt for mange mærker."
Jeg har undersøgt mange uheld. Der var aldrig så meget blod.
Der var mere i det.
Hunden gøede, en stol var væltet.
Jeg tror ikke…
Jeg tror ikke, det var et uheld.
Nogen skubbede hende ned ad trappen.
Amanda døde ikke med det samme.
Der gik noget tid, før hun mistede så meget blod,
at det til sidst førte til hendes død.
Vi ved, at efter Amanda fik læsionen i panden,
bevægede hun sig rundt i lang tid.
Nogle gange stod hun op og gik.
Det beviser fodaftrykkene i blodet.
Der gik næsten 48 timer fra Lees sidste samtale med Amanda,
hvor opkaldet blev afbrudt kl. 19.00 lørdag aften,
til han vendte tilbage til Calgary om mandagen.
44,5 TIMER
En del af mysteriet er, at dyrene i hjemmet
ikke gik ned i kælderen
i løbet af de 48 timer, hvor Amanda lå døende dernede.
Vi så ingen poteaftryk i blodet,
og det virker ikke logisk.
At man ikke finder poteaftryk i kælderen,
virker ret mærkeligt.
For hvis Amanda eller jeg kom til skade eller græd,
ville Ruby komme hen til os og trøste os.
Jeg har selv en labrador,
og der, hvor jeg er derhjemme, er han.
Hvis Amanda faldt og var i nød,
hvorfor gik den sorte labrador så ikke ned til hende?
Var der nogen i huset, som forhindrede hunden i at gå nedenunder?
Der er mange ubesvarede spørgsmål i denne sag.
Ting, jeg ikke kan forklare. Ting, som bare ikke giver mening.
Én ting ved jeg med sikkerhed.
På et tidspunkt i den kælder stod Amanda ved foden af trappen.
Det viser de blodige fodaftryk på gulvet.
Hun stod lige her.
Hvorfor gik hun ikke op ad trappen?
Den dag i dag kan jeg ikke forstå det,
for hun var i stand til det.
Hvorfor pokker prøvede hun ikke at komme op ad trappen?
Med hendes stædighed
var hun uanset hvad kommet op ad den trappe.
Uanset hvad.
Så hvorfor prøvede hun ikke engang?
Det plager mig.
Der kan kun være sket to ting.
Et: Blodtabet kan have nedsat hendes evne til at tænke rationelt.
Eller to:
Den, som skadede hende, var stadig i huset.
Truslen var stadig i huset,
og hun følte, det var sikrere at blive i kælderen end at gå op til truslen.
Jeg har ikke alle svarene,
og teorien om et uheld kan ikke forklare alt på gerningsstedet.
En sag som Amandas bliver aldrig lukket,
men lige nu er sagen henlagt, indtil vi modtager nye oplysninger.
Der er dage, hvor jeg tænker, at hvis jeg ender samme sted som Amanda,
er hun en af de første, jeg ønsker at møde.
Jeg vil spørge: "Hvad skete der med dig, min pige?
Hvad skete der med dig?"
IFØLGE DEN LEDENDE RETSMEDICINER
ER AMANDA ANTONIS DØDSMÅDE UAFKLARET.
UAFKLARET.
Er hun vågen?
- Det ved jeg ikke. - Trækker hun vejret?
Åh gud.
Trækker hun vejret?
Det er otte år siden, Amanda døde.
NYGIFTE
Det ændrer en, især når mister sit livs kærlighed.
En, man troede, man skulle blive gammel med.
Hvis jeg kunne ændre fortiden, var jeg blevet hjemme.
For så ville hun stadig være her.
Jeg tænker på Amanda…
…hver dag.
Vi havde et bror-søster-bånd, og hun fortæller mig, jeg ikke må give op.
Hun fortæller mig, der skete noget. Hun vil ikke have, jeg giver op.
Så hvis nogen derude … ved noget.
Så stå frem.
Sig noget.
HVIS DU HAR OPLYSNINGER OM AMANDA ANTONIS DØD,
SÅ LÆG ET TIP PÅ CALGARYCRIMESTOPPERS.ORG, ELLER GÅ IND PÅ UNSOLVED.COM
UNSOLVED.COM
Tekster af: Henriette Saffron